TARYBOS REGLAMENTAS (EB) Nr. 1555/2005
2005 m. rugsėjo 20 d.
panaikinantis KN kodu 2101 11 11 klasifikuojamos tirpios kavos importui taikomą tarifinę kvotą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Bendrijos rinkoje nuo 2002 m. tirpios kavos rūšių įvairovė gerokai išaugo.
(2)
Šiuo metu pasiektas 2001 m. lapkričio 5 d. Tarybos reglamente (EB) Nr. 2165/2001, atidarančiame KN kodu 2101 11 11 klasifikuojamos tirpios kavos importo tarifinę kvotą ir nustatančiame jos administravimą (1), numatytas tikslas, todėl nuo 2006 m. sausio 1 d. tirpiai kavai tarifinė kvota, kurios ribose taikomas nulinis muito tarifas, netaikoma.
(3)
Atsižvelgiant į dabartinius Bendrijos rinkos poreikius, KN kodu 2101 11 11 klasifikuojamos tirpios kavos importui taikoma tarifinė kvota turi būti uždaryta nuo 2006 m. sausio 1 d. Todėl Reglamentas (EB) Nr. 2165/2001 turėtų būti panaikintas nuo tos pačios datos,
PRIĖMĖ ŠĮ REGLAMENTĄ:
1 straipsnis
KN kodu 2101 11 11 klasifikuojamos tirpios kavos importui taikoma tarifinė kvota, kurios ribose taikomas nulinis muito tarifas, kaip nustatyta Tarybos reglamente (EB) Nr. 2165/2001, uždaroma nuo 2006 m. sausio 1 d.
Nuo 2006 m. sausio 1 d. KN kodu 2101 11 11 klasifikuojamos tirpios kavos, kilusios bet kurioje valstybėje, importui netaikoma tarifinė kvota, kurios ribose taikomas nulinio muito tarifas.
2 straipsnis
Nuo 2006 m. sausio 1 d. Reglamentas (EB) Nr. 2165/2001 panaikinamas.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugsėjo 20 d.